Pihlajamäen hiidenkirnut

thumb
Pihlajamäen hiidenkirnut sijaitsevat Helsingin Pihlajamäessä kallion rinteessä Rapakiventien varressa. Ne ovat Suomen vanhimmat tunnetut hiidenkirnut ja ovat ainakin 50 000 vuotta vanhoja. Ne ovat Suomen ainoat tunnetut hiidenkirnut, jotka ovat syntyneet jo ennen viimeistä jäätiköitymistä.

Kahdesta kirnusta isompi on nimeltään Aarnipata, kooltaan 6,9 metriä (halkaisija) ja 8,45 metriä (syvyys). Pienempi kirnu Rauninmalja on halkaisijaltaan 1,6 metriä ja syvyydeltään 3,2 metriä. Nimet annettiin vuonna 2008 järjestetyn nimikilpailun tuloksena.

Hiidenkirnut löysi vuosina 1993 ja 1994 arkkitehti Sulo Savolainen (1933–2025Matti Huuskonen, Arkkitehti Sulo Savolainen on kuollut Helsingin Sanomat 24.12.2025, viitattu 24.12.2025), joka itse oli 1960-luvulla osallistunut Pihlajamäen suunnitteluun. Ne löytyivät parannettaessa vieressä sijaitsevan, Rapakiventien alittavan tunnelin kulkuyhteyksiä. Kirnut tyhjennettiin maa-aineksesta ja vedestä, minkä jälkeen ne rauhoitettiin luonnonmuistomerkkeinä vuonna 1995. Vuonna 2008 niiden viereen rakennettiin katselutasanne.

 Lähteet 

 Aiheesta muualla 
Retkipaikka: Pihlajamäen hiidenkirnut aarnipata ja rauninmalja, helsinki
Mosaiikki ry: Pihlajamäen hiidenkirnut

Luokka:Helsingin luonto
Luokka:Suomen hiidenkirnut
Luokka:Malmi